อาการหนัก
การประชุม กยอ.เมื่อวันก่อน &#8220;ดร.โกร่ง&#8221; วีรพงษ์ รามางกูร เป็นประธาน กยอ. และประธานบอร์ดแบงก์ชาติ ขอเลกเซอร์นักข่าวที่เข้าใจสับสนกรณีรัฐบาลออก พ.ร.บ.กู้เงิน 2 ล้านล้านบาท ว่าจะก่อหนี้สาธารณะ ดร.โกร่ง ร่ายยาวยันหัวเด็ดเท้าขาดว่า ถ้าเป็นการกู้เงินเพื่อลงทุนโครงสร้างพื้นฐาน หนี้สาธารณะต่อจีดีพีจะสูงถึง 70% ก็ไม่เป็นอันตราย
1 ก.พ. 2556

การประชุม กยอ.เมื่อวันก่อน “ดร.โกร่ง” วีรพงษ์ รามางกูร เป็นประธาน กยอ. และประธานบอร์ดแบงก์ชาติ ขอเลกเซอร์นักข่าวที่เข้าใจสับสนกรณีรัฐบาลออก พ.ร.บ.กู้เงิน 2 ล้านล้านบาท ว่าจะก่อหนี้สาธารณะ ดร.โกร่ง ร่ายยาวยันหัวเด็ดเท้าขาดว่า ถ้าเป็นการกู้เงินเพื่อลงทุนโครงสร้างพื้นฐาน หนี้สาธารณะต่อจีดีพีจะสูงถึง 70% ก็ไม่เป็นอันตราย
บังเอิญนักข่าวถามว่าแล้วหนี้สาธารณะที่เกิดจากโครง การรับจำนำข้าวเป็นอย่างไร เล่นเอา ดร.โกร่ง ยกนิ้วชี้ขึ้นแล้วพูดเสียงสูงๆ ว่า “คุณนั่นแหละรู้ดีที่สุด” 
พอเจอคำถามอย่างนี้ ดร.โกร่ง รีบสาวเท้าก้าวออกจากตึกแดงไปขึ้นรถที่สตาร์ตเครื่องรออยู่หน้าตึก แต่บังเอิญไปเปิดประตูรถคันอีกคันที่อยู่จอดอยู่ใกล้ๆ ซึ่งล็อกประตูอยู่ ทั้งๆ ที่ตามปกติ ดร.โกร่ง จะมีคนเปิดประตูรถอยู่แล้ว แต่ดันขึ้นรถผิดคัน อย่างนี้เรียกว่าอาการมันฟ้องหรือเปล่านะ เหะๆ